OpenLLM-France/wikimedia huggingface dataset:
# Tsvitótxne

Tsvitótxne (en (ucraïnès) Цвіточне, en rus: Цветочное) és un poble de la República Autònoma de Crimea a Ucraïna, que el 2021 tenia 3.000 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Turbinia

El Turbinia va ser el primer vaixell de vapor propulsat per turbina de vapor. Va ser construït al Regne Unit com una nau experimental l'any 1894, esdevenint el vaixell més ràpid del món. Va realitzar una demostració davant la Royal Navy el 1897 i el seu rendiment va ser tal que va demostrar la utilitat de la propulsió per turbines de vapor, utilitzades com a estàndard en la següent generació de vaixells de guerra i transport ràpid. Avui en dia encara es persisteix com a vaixell museu a Newcastle upon Tyne a Anglaterra, on també es troba la planta propulsora al London Science Museum.

## Desenvolupament

L'enginyer anglès Charles Algernon Parsons va inventar la turbina de vapor l'any 1884. Veient el seu potencial per a la propulsió marina va crear la Parsons Marine Steam Turbine Company amb 5 associats el 1893. Com un dels primers passos per promocionar aquesta tecnologia van desenvolupar el vaixell Turbinia, incorporant un sistema de propulsió amb turbina a un disseny lleuger amb buc d'acer de la firma Brown and Hood, basada a Wallsend.
L'Almirallat britànic va ser mantingut al dia del desenvolupament i el Turbinia va ser botat finalment el 2 d'agost de 1894. Tot i l'èxit de la turbina de vapor les proves inicials amb una sola hèlix van ser decebedores. Parsons va descobrir que el problema es devia a la cavitació i després de construir el primer túnel de cavitació va arribar a la conclusió que el millor arrenjament era de 3 eixos, els quals alhora propulsaven 3 hèlixs cadascun, fent un total de 9. A les proves va aconseguir una velocitat punta lleugerament superior a 34 nusos.

## Referències

* 1 2 «Turbinia». National Historic Ships UK. [Consulta: 7 maig 2014].
* ↑ Adrian Osler. «Turbinia». (ASME-sponsored booklet to mark the designation of Turbinia as an international engineering landmark). Tyne And Wear County Council Museums, 01-10-1981. Arxivat de l'original el 28 de setembre 2011. [Consulta: 13 abril 2011].

## Enllaços externs

* Perfil del Turbinia
* Perfil de Charles Parsons
* Llibret del Tyne And Wear Museum de Turbinia (1981) Arxivat 2015-05-30 a Wayback Machine.
* Foto del Turbinia després de la col·lisió amb el Crosby
* Turbinia al Newcastle Discovery Museum Arxivat 2012-09-02 a Wayback Machine.
# Disocactus

Disocactus és un gènere de cactus epífit natiu de Mèxic a Sud-amèrica.

## Taxonomia

* Disocactus ackermannii
* Disocactus aurantiacus
* Disocactus biformis
* Disocactus cinnabarinus
* Disocactus flagelliformis
* Disocactus ×hybridus
* Disocactus kimnachii
* Disocactus martianus
* Disocactus phyllanthoides
* Disocactus schrankii
* Disocactus speciosus

## Sinonímia

* Aporocactus Lem.
* Aporocereus Fric i Kreuz. (orth. var.)
* Bonifazia Standl. i Steyerm.
* Chiapasia Britton i Rose
* Disisocactus Kunze (orth. var.)
* Disocereus Fric i Kreuz. (orth. var.)
* Lobeira Alexander
* Mediocereus Fric i Kreuz. (orth. var.)
* Nopalxochia Britton i Rose
* Pseudonopalxochia Backeb.
* Trochilocactus Linding.
* Wittia K.Schum.
* Wittiocactus Rauschert
# Doridoxa

Els doridòxids (Doridoxidae) són una família de gastròpodes nudibranquis, de mides petites dins del clade Dexiarchia.
Doridoxidae és l'única família dins de la superfamília Doridoxoidea, dins del clade Pseudoeuctenidiacea (= Doridoxida).

## Gènere

Aquesta família només conté un gènere (Doridoxa) i tres espècies:
* Doridoxa benthalis Barnard, 1963
* Doridoxa ingolfiana Bergh, 1899 - espècie tipus
* Doridoxa walteri (Krause, 1892)

## Referències

* 1 2 Bergh R. 1899. Nudibranchiate Gasteropoder. Den Danske Ingolf-Expedition, 2(3): 46 pp., 5 pls.
* ↑ Bouchet, P. & Rocroi, J.-P. «Classification and Nomenclator of Gastropod Families». Malacologia, 47, 1–2, 2005.
* ↑ Gofas, S. (2014). Doridoxidae Bergh, 1899. Accessed through: World Register of Marine Species at http://www.marinespecies.org/aphia.php?p=taxdetails&id=370547 on 2015-02-12
* ↑ Barnard, K. H. 1963. Deep sea Mollusca from west of Cape Point, South Africa. Annals of the South African Museum 46(17):407-452.
# Druia

Druia (Друя, en polonès: Druja) és una històrica petita població de la regió de Vítsiebsk, Belarús, a la riba del riu Daugava. Té uns 1.500 habitants (2006).
La Druia medieval era propietat de la família Massalski que va lluitar contra el Gran Ducat de Lituània i Moscòvia durant gran part dels segles xvi i xvii. Maciej Stryjkowski la menciona en la seva crònica. La propietat passà a la família Sapieha al segle xvii.
Els Evangelis il·lustrats de Druia daten de l'any 1580. Druia tenia una pròspera comunitat jueva (shtetl), pel ghetto de druja va ser anihilat en l'Holocaust.
# Tylertown

Tylertown és una població dels Estats Units a l'estat de Mississipi. Segons el cens del 2000 tenia 1.910 habitants.

## Demografia

Segons el cens del 2000, Tylertown tenia 1.910 habitants, 707 habitatges, i 461 famílies. La densitat de població era de 241,8 habitants per km².
Dels 707 habitatges en un 31,5% hi vivien nens de menys de 18 anys, en un 40,5% hi vivien parelles casades, en un 21,6% dones solteres, i en un 34,7% no eren unitats familiars. En el 32,2% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,15.
Per edats la població es repartia de la següent manera: un 26,6% tenia menys de 18 anys, un 9,1% entre 18 i 24, un 21,6% entre 25 i 44, un 20,2% de 45 a 60 i un 22,6% 65 anys o més.
L'edat mediana era de 39 anys. Per cada 100 dones de 18 o més anys hi havia 69,5 homes.
La renda mediana per habitatge era de 20.515 $ i la renda mediana per família de 30.125 $. Els homes tenien una renda mediana de 30.625 $ mentre que les dones 16.094 $. La renda per capita de la població era de 13.712 $. Entorn del 28,9% de les famílies i el 32,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tylertown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Tylertown». American Fact Finder. Oficina del Cens dels Estats Units, 12-01-2010.
# Trifosfat de desoxiadenosina

El trifosfat de desoxiadenosina de fórmula C$_{10}$H$_{16}$N₅O₁₂P₃, (en anglès:Deoxyadenosine triphosphate abreujat com dATP) és un nucleòtid precursor que es fa servir en les cèl·lules per la síntesi d'ADN.

## Enllaços externs

* Entrada dATP al KEGG
# Trifosfat de desoxicitidina

El trifosfat de desoxicitidina de fórmula C$_9$H$_{16}$N₃O$_{13}$P₃ (en anglès: Deoxycytidine triphosphate abreujat com dCTP) és un nucleòsid trifosfat que conté la pirimidina base citosina. El grup trifosfat conté enllaços fosfoanhídrid d'alta energia, que alliberen energia quan s'hi hidrolitzen Hidròlis.
Els enzims de l'ADN polimerasa utilitzen aquesta energia per incorporar desoxicitidina a una cadena d'ADN recentment sintetitzada. Es pot escriure una equació química que representi el procés:
    (ADN)$_n$ + dCTP ↔ (ADN)$_n$-C + PP$_i$
És a dir, el dCTP té el PP$_i$ (pirofosfat) escindit i el dCMP s'incorpora a la cadena d'ADN a l'extrem 3'. La hidròlisi posterior del PP$_i$ condueix l'equilibri de la reacció cap al costat dret, és a dir, la incorporació del nucleòtid a la cadena d'ADN en creixement.
Com altres nucleòsids trifosfats, els fabricants recomanen que el dCTP s'emmagatzemi en solució aquosa a −20°C.

## Referències

* ↑ UNIVERSIDADE NOVA DE LISBOA - INSTITUTO DE HIGIENE E MEDICINA TROPICAL Deteção de Neisseria gonorrhoeae em amostras de urina de utentes de uma consulta de venereologia - Raquel Alexandra Carita Machado Mota Martins pág.39
* ↑ Conceptos bioquímicos - Por Robert W. McGilvery pág. 593
* ↑ Fundamentos de bioquímica estructural - Por José María Teijón
* ↑ «Guia definitiva dels dNTP». [Consulta: 29 juliol 2017].
# Hard Core Logo

Hard Core Logo és un fals documental canadenc dirigit el 1996 per Bruce Mcdonald, a partir d'un guió de Noel Baker. Es tracta d'una adaptació d'un llibre de Michael Turner del mateix nom. El tema central és el punk rock. Alguns han comparat aquesta pel·lícula a una versió punk de This Is Espinal Tap. El cantant Joe Dick és interpretat per Hugh Dillon, llavors cantant del grup rock The Headstones. El guitarrista Callum Keith Rennie es diu Billy Tallent, nom reprès per Billy Talent, un grup de punk rock abans anomenat Pezz.
# Ed Markey

Edward John Markey (nascut l'11 de juliol de 1946) és un polític nord-americà que exerceix com a senador junior dels Estats Units per Massachusetts des del 2013. Membre del Partit Demòcrata, va exercir 20 mandats (18 complets, dos parcials) com a representant dels Estats Units per a Massachusetts. 7è districte del Congrés de 1976 a 2013. Abans de la seva carrera al Congrés, va ser membre de la Cambra de Representants de Massachusetts de 1973 a 1976.
# Hardie

Hardie és un cràter sobre la superfície del planeta nan Plutó, situat amb el sistema de coordenades planetocèntriques a 24.33 ° de latitud nord i 142.16 ° de longitud est. Fa un diàmetre de 25 km. El nom va ser fet oficial per la UAI el tres de gener del 2020 i fa referència a Robert H. Hardie (1923-1989), astrònom nord-americà, codescobridor del període de rotació de Plutó.

## Referències

* ↑ "Hardie". Gazetteer of Planetary Nomenclature. USGS Astrogeology Research Program. (anglès)
* ↑ Schindler, Kevin; Grundy, Will Arcadia Publishing. Pluto and Lowell Observatory: A History of Discovery at Flagstaff (en anglés), 2018 [Consulta: 18 maig 2021].
# Martin Luther

Martin Luther és el nom dels següents personatges:
* Martí Luter, reformador religiós que donà lloc al luteranisme.
* Martin Luther King, cèlebre defensor dels drets civils nord-americà.
# Silay

Silay, oficialment la ciutat de Silay (ilongo: Dakbanwa/Syudad sang Silay; cebuà: Dakbayan sa Silay; filipí: Lungsod ng Silay), és una ciutat de la província de Negros Occidental, a Filipines. Segons el cens de 2020, té una població de 130.478 persones.
Forma part de l'àrea metropolitana anomenada Metro Bacolod, que inclou les ciutats de Bacolod (el centre metropolità) i Talisay. Té un port comercial i pesquer important i també el nou aeroport internacional de Bacolod–Silay, que va substituir l'antic aeroport nacional de la ciutat de Bacolod.
Sovint es coneix a Silay com el "París de Negros" pels seus artistes, espectacles culturals i una gran col·lecció de cases patrimonials perfectament conservades. Més d'una trentena d'aquestes cases han estat declarades per la Comissió Històrica Nacional de les Filipines com a part del Monument Històric Nacional de Silay.

## Referències

* ↑ «Building Globally Competitive Metro Areas in the Philippines». Arxivat de l'original el 5 juliol 2010. [Consulta: 16 juny 2010].
* ↑ «Silay City – Negros Occidental Provincial Government». Arxivat de l'original el 7 maig 2016. [Consulta: 3 gener 2012].
* ↑ National Historical Commission of the Philippines. «Declaring a Portion of Silay City, Negros Occidental, A National Historical Landmark», 01-07-1990. Arxivat de l'original el 22 juny 2015. [Consulta: 22 juny 2015].
* ↑ National Historical Commission of the Philippines. «Amending Resolution No. 2, s. 1990, Dated July 1990, Declaring a Portion of Silay City, Negros Occidental, A National Historical Landmark», 30-10-1990. Arxivat de l'original el 22 juny 2015. [Consulta: 22 juny 2015].
# Roquer

Roquer és una masia situada al municipi de Lladurs, a la comarca catalana del Solsonès.

## Enllaços externs

   * Fototeca del Solsonès: Article referit a aquesta masia

## Referències

Viccionari
# Mount Olympus (Utah)

Mount Olympus és una concentració de població designada pel cens dels Estats Units a l'estat de Utah. Segons el cens del 2000 tenia 7.103 habitants.

## Demografia

Segons el cens del 2000, Mount Olympus tenia 7.103 habitants, 2.575 habitatges, i 2.065 famílies. La densitat de població era de 809 habitants per km².
Dels 2.575 habitatges en un 31% hi vivien nens de menys de 18 anys, en un 72,2% hi vivien parelles casades, en un 5,6% dones solteres, i en un 19,8% no eren unitats familiars. En el 15,9% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,09.
Per edats la població es repartia de la següent manera: un 24% tenia menys de 18 anys, un 6,4% entre 18 i 24, un 21,4% entre 25 i 44, un 27,9% de 45 a 60 i un 20,3% 65 anys o més.
L'edat mediana era de 44 anys. Per cada 100 dones de 18 o més anys hi havia 96,6 homes.
La renda mediana per habitatge era de 84.684 $ i la renda mediana per família de 92.950 $. Els homes tenien una renda mediana de 61.316 $ mentre que les dones 41.447 $. La renda per capita de la població era de 44.286 $. Entorn del 0,9% de les famílies i l'1,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Olympus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Mount Olympus». American Fact Finder. Oficina del Cens dels Estats Units, 12-01-2010.
# Empresa pública

Una Empresa pública o empresa estatal és una empresa que és propietat de l'Estat, ja sigui d'una manera total o parcial, aquest estat pot ser una entitat nacional, regional, municipal o de qualsevol altre tipus. En el cas de propietat parcial, el criteri per a determinar si una empresa ha de ser considerada pública, no és tant el percentatge d'accions en poder del sector privat, sinó el control efectiu que l'estat pot tenir sobre el procés de presa de decisions en l'empresa. La finalitat d'aquestes empreses pot ser oferir serveis públics, incentivar la producció del país o generar llocs de treball.
# Norio Yoshimizu

Norio Yoshimizu (Japó, 21 d'agost de 1946), és un exfutbolista japonès.

## Selecció japonesa

Norio Yoshimizu va disputar 4 partits amb la selecció japonesa.

## Enllaços externs

* National Football Teams
* Japan National Football Team Database
# Martin Lüscher

Martin Lüscher (Berna, 3 d'agost de 1949) és un físic teòric suís, que treballa principalment en càlculs numèrics de la teoria de la interacció forta, Cromodinàmica quàntica (lattice QCD).
Lüscher va estudiar a la Universitat de Berna i a la Universitat d'Hamburg on va obtenir el seu doctorat. Va treballar al laboratori DESY d'Hamburg des del 1979, va ser professor de física teòrica a Berna de 1980-83 i més tard a Hamburg. D'ençà 1999 treballa al CERN.
Lüscher és un dels experts reconeguts en lattice QCD. Entre altres resultats, el 1991 va derivar amb Weisz i Wolff una tècnica recursiva nova, la qual evita lattices grans i permet càlculs sobre una escala de longitud molt ample (Non Perturbative Renormalization-Group). En els 1980s va desenvolupar amb Weisz "accions millorades" per a teories de camp en el lattice que aconsegueixen propietats de convergència millor en el límit continu.
El 2000 va rebre la Medalla Max Planck de la Societat Alemanya de Física i el 2004 el Premi Greinacher de la Universitat de Berna.

## Treballs seleccionats

* Lüscher “Von den Pionen zu den fundamentalen Parametern der QCD”, Physikalische Blätter 2000 Nr.7/8 (conferència de Premi del Planck)
* Lüscher “Chiral Teories de gauge revisited”, Erice Conferències 2000
* Lüscher “A Portable High-Quality Random Number Generator for Lattice Field Theory Simulations” 1993 (codi de càlcul de Lüscher a la seva pàgina web)
* Lüscher “Advanced Lattice QCD”, Les Houches Lectures 1997

## Referències

* ↑ Martin Lüscher, "Theoretical Advances in Lattice QCD" 1997

## Enllaços externs

* Pagina web de Lüscher al CERN
* Anunci del Premi Greinacher Arxivat 2013-06-05 a Wayback Machine.
* Anunci de la Medalla Max-Planck
* Publicacions científiques de Martin Lüscher a la base de dades INSPIRE-HEP
# Ulakhan-Kiuiol

Ulakhan-Kiuiol (en rus: Улахан-Кюёль) és un poble de la república de Sakhà, a Rússia, que en el cens del 2010 tenia 1.017 habitants, pertany al districte de Batagai.

## Referències

* ↑ «Верхоянский улус (район)». Arxivat de l'original el 2019-11-03. [Consulta: 3 ноября 2019].
# Martin Liška

Martin Liška (Brno, 10 d'agost de 1976) és un ciclista eslovac, que fou professional del 2005 al 2006. Es va especialitzar en el ciclisme en pista i va participar en els Jocs Olímpics d'Atenes de 2004.

## Referències

* ↑ «Martin Liška Olympic Results». Sports-Reference.com. Sports Reference LLC. [Consulta: 10 març 2020].
# Silbermond

Silbermond (en alemany: lluna de plata) és un grup de música pop-rock originari de Bautzen, Saxònia, Alemanya. Les seves cançons més conegudes són Symphonie i Das Beste. Han estat premiats diverses vegades amb premis importants dins el panorama musical alemany, com el Comet o l'ECHO.

## Membres

* Stefanie Kloß (Bautzen, 31 d'octubre del 1984)
* Johannes Stolle (Bautzen, 23 de juny del 1982)
* Thomas Stolle (Bautzen, 23 de setembre del 1983)
* Andreas Nowak (Bautzen, 30 de desembre del 1982)

## Història

Els membres del grup es reuniren per primera vegada el 1998 quan varen participar en el projecte musical Ten Sing. Dos anys més tard van decidir formar llur propi grup. Com a resultat, van començar a treballar localment sota el nom de JAST (acrònim compost per la inicial de cada membre). El 2001 van canviar el nom per Silbermond, alhora que començaren a cantar en alemany per primera vegada.
El gener del 2004 el grup tingué l'oportunitat de fer acte d'obertura per a la cantant Jeanette Biedermann, i després van llançar llur primer senzill Mach's Dir Selbst, que fou seguit per l'àlbum Verschwende deine Zeit, que va ser doble platí a Alemanya i Àustria.

## Discografia

* Verschwende deine Zeit (2004)
* Laut Gedacht (2006)
* Nichts Passiert (2009)
* Himmel auf (2012)
# Bosc Comunal de Saorra

El Bosc Comunal de Saorra és un bosc públic del terme comunal de Saorra, a la comarca del Conflent, de la Catalunya del Nord.
És un bosc de 0,73 km², situat en el racó de l'extrem sud-est del terme de Saorra, tocant el termenal amb Pi de Conflent, al sud, i amb Castell de Vernet, a l'est. És al sud del Coll de Jou.
El bosc està sotmès a una explotació gestionada per la comuna de Vernet, atès que es bosc és propietat comunal. Té el codi F16261K dins de l'ONF (Office national des forêts).

## Referències

* ↑ El Bosc Comunal de Saorra en els ortofotomapes de l'IGN
# Epocil

Epocil (en llatí Epocillus, en grec antic Ἐπόκιλλος) fou un militar macedoni a qui Alexandre el Gran el va comissionar l'any 330 aC perquè es poses al front de la cavalleria tessàlia i altres grups aliats que desitgessin retornar al Regne de Macedònia i portar-los al menys fins a la costa, on s'esperava que Menes els passés fins a l'illa d'Eubea.
Més tard, el 328 aC, quan Alexandre era a Nautaca passant l'hivern, el va enviar juntament amb Sòpolis i Menides amb reforços cap a Macedònia, segons Flavi Arrià.

## Referències

* ↑ Epocillus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 41
# Ray Wilson

Ramon Ray Wilson, MBE (17 de desembre de 1934 - 15 de maig de 2018) fou un futbolista anglès de la dècada de 1960.
Fou internacional amb la selecció d'Anglaterra amb la qual participà en la Copa del Món de futbol de 1966.
Defensà els colors de Huddersfield Town, Everton FC, Oldham Athletic i Bradford City, on també fou entrenador.

## Palmarès
### Everton

* FA Cup: 1966

### Anglaterra

* Copa del Món de futbol: 1966

## Referències

* ↑ Association, Press. «Ray Wilson, England's 1966 World Cup-winning left-back, dies aged 83» (en anglès), 16-05-2018.
* ↑ Manger, Warren «Three 1966 World Cup heroes diagnosed with devastating Alzheimer's». mirror, 08-04-2016 [Consulta: 30 novembre 2016].
* ↑ Williams, Richard. «Ray Wilson, the modest linchpin of England's 1966 World Cup winners» (en anglès), 16-05-2018.
* ↑ «Ray Wilson: England World Cup-winning defender dies» (en anglès). BBC Sport, 16-05-2018.
* 1 2 «Ray Wilson 1934-2018 | Everton Football Club» (en anglès). Arxivat de l'original el 2018-05-17.
* ↑ Frost, Terry. Bradford City A Complete Record 1903-1988. Breedon Books Sport, 1988, p. 76-77. ISBN 0-907969-38-0.

## Enllaços externs

* My Yorkshire - Ray Wilson talks about the 1966 victory Arxivat 2011-07-19 a Wayback Machine.
* BBC radio interview with Ray Wilson, 1999
# San Giuseppe Vesuviano

San Giuseppe Vesuviano és un municipi italià, situat a la regió de Campània i a la Ciutat metropolitana de Nàpols. L'any 2004 tenia 27.966 habitants.
# San Giustino

San Giustino és un comune (municipi) de la Província de Perusa, a la regió italiana d'Úmbria, situat uns 50 km al nord-oest de Perusa, al riu Tiber.
L'1 de gener de 2018 tenia 11.213 habitants.

## Geografia

Situada al nord d'Úmbria, a prop de la frontera amb la Toscana i les Marques, el municipi limita amb Borgo Pace, Citerna, Città di Castello, Mercatello sul Metauro i Sansepolcro. Conté les frazioni (llogarets) de Celalba, Cospaia, Selci-Lama i Uselle-Renzetti.

## Història

La frazione de Cospaia va ser una república independent fins al 1826.

## Ciutats agermanades

San Giustino està agermanat amb:
* Prudnik, Polònia

## Referències

* ↑ «Resident population on 1st January 2018» (en anglès). ISTAT. [Consulta: 11 març 2019].

## Enllaços externs

* San Giustino - Lloc web oficial (italià)
# Sant Antolí de Cal Reguant

Sant Antolí de Cal Reguant és la capella del mas de Cal Reguant, del terme municipal de Calders, a la comarca del Moianès. És en el sector nord del terme municipal, prop del límit amb Artés, a prop i a ponent del poble de Calders.

## Referències

* ↑ GAVÍN, Josep M. "Bages 5". A: Inventari d'esglésies. Barcelona: Artestudi Edicions i Arxiu Gavín, 1979. ISBN 84-85180-18-6
* ↑ Cal Reguant en el seu entorn, a l'Institut Cartogràfic de Catalunya
# Sant Aleix de Serradell

Sant Aleix de Serradell és una ermita romànica del poble de Serradell, pertanyent al municipi de Conca de Dalt, al Pallars Jussà. Fins al 1969 formava part del terme municipal de Toralla i Serradell.
Aquesta església és damunt del poble de Serradell, a 1,6 quilòmetres de distància en línia recta en direcció nord-nord-oest dalt de la muntanya, prop de la carena, a l'extrem sud-oriental de la Muntanya de Sant Aleix i al capdamunt -sud-oest- del Bosc de Serradell.
Era un edifici petit, d'una sola nau amb absis a llevant. Només se'n conserven unes filades de pedres que, tanmateix, permeten de veure una obra romànica d'aparell senzill però ben arrenglerat. En queden molt poques restes dempeus.

## Bibliografia

* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.

## Enllaços externs

* Institut Cartogràfic de Catalunya